पाएं अपने शहर की ताज़ा ख़बरें और फ्री ई-पेपरडाउनलोड करें
मेडिकल कॉलेज में इलाज के दौरान एक युवक की मौत हो गई। युवक जलने से गंभीर रूप से घायल हो गया था। जिसे सदर अस्पताल से मेडिकल कॉलेज रेफर किया गया था। जहां 7 दिन तक इलाज में रहने के बाद सोमवार की देर रात युवक की मौत हो गई। सूचना मिलने के बाद मुफस्सिल थाना पुलिस पहुंचकर शव को पोस्टमार्टम के लिए सदर अस्पताल भेज दिया और आगे की कार्रवाई में जुट गई। इस घटना को लेकर परिजनों ने हत्या की प्राथमिकी मुफस्सिल थाना में दर्ज कराया है। घटना को लेकर मृतक अंकित कुमार 16 के परिजनों ने बताया कि हुए लोग कदवा थाना क्षेत्र के भर्री गांव निवासी है। अंकित डीएस कॉलेज के समीप संतोष होटल में काम करता था। जिसका मालिक प्राणपुर थाना क्षेत्र का रहने वाला है। 25 अप्रैल को अंकित को उनके मालिक संतोष कुमार प्राणपुर गांव लेकर गए थे। जहां अंकित के साथ उनके मालिक और अन्य लोगों ने मारपीट किया है। जिससे भयभीत होकर अंकित वहां से भाग निकला। लेकिन उनके मालिक ने उसे रेलवे फाटक के समीप फिर दबोच लिया। इसी दौरान अंकित को बिजली वाले खुले तार में फेंक दिया। जहां वह बुरी तरह से झुलस गया और बेहोश हो गया। प्राथमिकी दर्ज होने के बाद होटल संचालक संतोष कुमार होटल बंद कर फरार है। इधर पुलिस शव को पोस्टमार्टम में भेज मामले की जांच में जुट गई है। मालिक संतोष कुमार के द्वारा उसे इलाज के लिए सदर अस्पताल लाया गया और उनके परिजनों को भी सूचना दिया गया। संतोष वहां से निकल गया। परिजन सदर अस्पताल पहुंचे। चिकित्सकों ने मरीज की गंभीर स्थिति को देखते हुए उसे मेडिकल कॉलेज रेफर कर दिया गया। जहां मेडिकल कॉलेज में इलाज के दौरान अंकित को होश आया तो उन्होंने आपबती परिजनों को सुनाई थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn